als_Latn dik_Latn sag_Latn
Naim Tërnava, kurbanet dhe Arafati
Para Lufte, Serbja i kishte mbyllur shkollat publike dhe nxënësit shqiptarë duhej të mësonin në stalla dhe podrume, mirëpo medreseja pasi që ishte shkollë e mesme dhe private (jo e ndërtuar me mjete të shtetit) vazhdoi të funksionojë. Në atë kohë Naim Tërnava kishte mundësi të emërohej edhe kryetar i BIK-ut, por ai nuk deshi që vetë të bëhej “kurban”, por e vendosi për ”kurban” Dr. Rexhep Bojën (i cili i ka shpëtuar thikës në fyt). Naim Trnavës i mjaftonte të ishte drejtor i Medresesë (dhe në Këshillin e Emergjencës) ashtu që UÇK-së t’i dërgonte “pashteta” dhe “Këpucë” të Novi Pazarit, e pastaj para forcave Jugosllave të arsyetohej se ia dërgon popullatës civile në Drenicë.
Flaka e luftës ashpërsohej, ndërsa ai qëndronte në Prishtinë. Ndihmat të cilat i mblidhte kishte mundësi edhe t’i dërgonte edhe të mos i dërgonte.(me arsyetimin se nuk mund t’i dërgonte).Ai kishte mundësi dhe kishte ”kurbane”, të cilët mund t’i sakrifikonte ndërsa vetë të kalonte i heshtur.
Hoxhallarët civilë, të cilët Serbia i masakronte nuk kishte kohë as t’ua bënte përshëndetjen e fundit (faljen e namazit të xhenazes).
Hoxhallarët, të cilët iu bashkoheshin UÇK-së (prej të cilëve kam qenë edhe unë) as që guxonin t’i tregonin se janë duke iu bashkuar UÇK-së sepse …..!?.
Kur ndonjë hoxhë binte dëshmorë, ai nuk e kishte “përgjegjësinë” që të thoshte se janë të Institucionit të tij (BIK-ut), sepse do të konsiderohej “e drejtë individuale”. Përpos kësaj ai e kishte kurbanin para vete (Dr Rexhep Bojën ) e vetë mund të shpëtonte sepse nuk dëshironte që të prishte ”jaraninë” me ish-Jugosllavinë.
Kur filluan bombardimet e NATO-s ndaj ish-Jugosllavisë, Naim Tërnava iku me të katërtat në Maqedoni së bashku me popullatën civile, sepse ka qenë civil dhe jo ushtarë i UÇK-së, sepse po të ishte ashtu do të konsiderohej dezertor. Ai në Maqedoni ishte komod dhe jetonte si patron ndërsa hoxhallarët tjerë as që e kishin pyetur që t’i bashkoheshin UÇK-së.
Me përfundimin e luftës, ai u përgatit që ta ndryshonte kushtetutën e BIK- ut sepse kishte kaluar ”Kurban Bajrami” , (lufta) dhe si Kryetar i Kuvendit të BIK-ut, ai me dorën e vet e nënshkruaji se Myftiu(Dr Rexhep Boja) dhe çdo myfti tjetër nuk ka të drejtë të ishte myfti më shumë se dy mandate.
Ai këtë e bëri që Dr. Rexhep Boja të mos kishte të drejtë të mandatohej dhe ai të merrte pozitën e të parit të BIK-ut. Pasi e mori pozitën e myftiut ai vazhdimisht krenohej për atë për të cilën nuk kishte të drejtë të krenohej, pra me sakrificën e hoxhallarëve civilë dhe me dëshmorët hoxhallarë të UÇK-së. Ai nuk kishte të drejtë të krenohej as edhe me pashtetat dhe këpucët e Novi Pazarit të cilat i ka dërguar për “civilët” (UÇK-në) .
Shpejt kaluan 4 vjet, Dr Rexhep Boja pas pushimit 4-vjeçar kishte të drejtë të kandidohej për myfti, mirëpo Naim Tërnava e mblodhi elitën e tij të para luftës dhe imamët me ideologji Vehabiste, të cilët i gradoji dhe i vendosi si ”kundërshpërblim” për të qenë ai vetë në pozitën e të parit të BIK-ut.
Pasi kaluan 5 vjet, duke e parë konkurrencën të cilën e kishte nga Dr. Xhabir Hamitit, ai përdori të gjitha metodat e lejuara dhe të palejuara që ta ndryshonte atë Kushtetutë, të cilën e kishte nënshkruar me dorën e tij që t’i mundësohej të zgjidhej myfti i përhershëm.
Në zgjedhjen e pozitës së tij së myftiut së përhershëm, ai më nuk kishte konkurrentë, sepse në zgjedhjen e tij për myfti nuk ka pasur “konkurrentë” por është zgjidhur vetëm me kundër kandidat formal.
U afrua Kurban Bajrami i vitit 2014, u arrestuan imamë të qendrave dhe të qyteteve, kryeimamë dhe anëtarë të këshillave dhe BIK-u doli me deklaratë se: “secili mban përgjegjësi individuale”, ndërsa në çdo tubim dhe në çdo vend, ai pandërprerë krenohej me ushtarët hoxhallarë dhe me dëshmorët hoxhallarë të UÇK-së se kanë qenë pjesë e BIK-ut dhe nuk ka qenë zgjedhje individuale e tyre.
Dy ditë para arrestimit të hoxhallarëve, të cilët janë pjesë e BIK-ut , ai nënshkruaji Udhëzimin Administrativ se: “nuk ka të drejtë asnjë punëtorë apo imamë i BIK-ut që në të njëjtën kohë të jetë edhe imam apo punëtor i BIK-ut edhe anëtar i ndonjë shoqate tjetër”.
Pas nënshkrimit të këtij Udhëzimi Administrativ, Naim Tërnava, shkoi në haxh që në Arafat t’i fshijë gjynahet e tij dhe të mbajë Hytbën lamtumirës, sepse kurbanet i ka prerë dhe nuk i ka mbetur asgjë tjetër pos që të zhvishet nga Ihrami i bardhë që në brendi “e ka të zezë”.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn